Σιλίμνα Αρκαδίας

Η Σιλίμνα είναι χωριό της Περιφερειακής Ενότητας Αρκαδίας. Διοικητικά ανήκει στην Κοινότητα Σιλίμνας, της Δημοτικής Ενότητας Φαλάνθου του Δήμου Τρίπολης και υπάγεται στην Περιφέρεια Πελοποννήσου, της Αποκεντρωμένης Διοίκησης Πελοποννήσου - Δυτικής Ελλάδας - Ιονίου.

 Πληροφορίες 
Η Σιλίμνα είναι χωριό της Αρκαδίας, χτισμένη στις πλαγιές του Μαινάλου, σε υψόμετρο 899 μέτρων. Απέχει 6 χιλιόμετρα βορειοδυτικά από την Τρίπολη. Το 1991 είχε 110 κατοίκους, οι οποίοι ασχολούνται κυρίως με καλλιέργειες και την κτηνοτροφία. Σύμφωνα με την Απογραφή του 2011, έχει 68 κατοίκους.

Η Σιλίμνα έπαιξε σημαντικό ρόλο κατά την Επανάσταση του 1821. Στην τοποθεσία "επάνω Χρέπα", είχε το στρατηγείο και το στρατόπεδό του, ο Θεόδωρος Κολοκοτρώνης κατά τη διάρκεια της Πολιορκίας της Τρίπολης. Επίσης, στην τοποθεσία "Τρίκορφα", ο επισκέπτης μπορεί ακόμα να βρει μερικά από τα ελληνικά "ταμπούρια" όπου το 1825 οι Έλληνες πολεμιστές υπό την αρχηγία των Πλαπούτα και Γρηγοριάδη, έδωσαν άνιση και αιματηρή μάχη με τον στρατό του Ιμπραήμ.

Ενετική απογραφή του 1762 αναφέρει δύο ναούς στο χωριό, την Αγία Παρασκευή και την Παναγία. Η Ευαγγελίστρια βρίσκεται στο κέντρο του χωριού: πρόκειται για τρίκλιτη βασιλική, που ανακαινίστηκε το 1897 σύμφωνα με την επιγραφή στην είσοδο, με κωδωνοστάσιο με δυο καμπάνες, που χτίστηκε το 1908 από δωρεά κατοίκων που είχαν φύγει στο εξωτερικό. Η Αγία Παρασκευή χρησιμοποιείται για νεκροταφείο και είναι χτισμένη από πέτρα, θολωτή.

Οι κατοικίες του χωριού είναι συνήθως ενός ορόφου, κτισμένες από πέτρα, με σανιδένιες πόρτες και κεραμιδοσκεπή. Έχουν χτιστεί κυρίως το πρώτο μισό του 20ου αιώνα, ενώ σώζονται και ορισμένες από τα τέλη του 19ου αιώνα. Το παλιό σχολείο χτίστηκε το 1904 αλλά καταστράφηκε κατά τη Γερμανική Κατοχή. Στην ίδια θέση ανεγέρθηκε νέο σχολείο, με δωρεές Ελλήνων Ομογενών από την Αμερική, το οποίο σήμερα έχει μετατραπεί σε πολιτιστικό κέντρο και φιλοξενεί μικρό λαογραφικό μουσείο.

Τριγύρω από το χωριό βρίσκονται πολλές βρύσες και πηγές, οι οποίες χρησίμευαν για πόσιμο νερό και για το πότισμα των ζώων. Στην πλατεία στέκει ανδριάντας του γιου του Θεόδωρου Κολοκοτρώνη, Πάνου, ο οποίος κατά τον εμφύλιο του 1824 δολοφονήθηκε στο κοντινό χωριό Παλλάντιο αλλά ετάφη στην Σιλίμνα.

Το χωριό είναι ο τόπος καταγωγής του ελληνοαμερικανού υπερμαραθωνοδρόμου Ντην Καρνάζη από την πλευρά του πατέρα του.

 Διοικητικές μεταβολές 
+Διοικητικές μεταβολές οικισμού = η Σιλίμναα/αΗμερομηνίαΦ.Ε.Κ.Μεταβολή1)24-05-1835ΦΕΚ 16Α - 24/05/1835Ο οικισμός Συλίμνα προσαρτάται στο Δήμο Τριπόλεως.2)08-03-1841ΦΕΚ 5Α - 08/03/1841Ο οικισμός Συλίμνα αποσπάται από το Δήμο Τριπόλεως και προσαρτάται στο Δήμο Φαλάνθου.3)24-08-1912ΦΕΚ 252Α - 24/08/1912Ο οικισμός Συλίμνα αποσπάται από το Δήμο Φαλάνθου και ορίζεται έδρα της Κοινότητας Συλίμνης.4)16-10-1940ΦΕΚ 29Α - 02/02/1946Το όνομα του οικισμού Συλίμνα διορθώνεται σε Σιλίμνα.5)04-12-1997ΦΕΚ 244Α - 04/12/1997Ο οικισμός Σιλίμνα αποσπάται από την Κοινότητα Σιλίμνης και προσαρτάται στο Δήμο Φαλάνθου.6)07-06-2010ΦΕΚ 87Α - 07/06/2010Ο οικισμός Σιλίμνα αποσπάται από το Δήμο Φαλάνθου και προσαρτάται στο Δήμο Τρίπολης.
+Διοικητικές μεταβολές = Κοινότητα Σιλίμναςα/αΗμερομηνίαΦ.Ε.Κ.Μεταβολή1)24-08-1912ΦΕΚ 252Α - 24/08/1912Σύσταση της Κοινότητας, με την απόσπαση του οικισμού Συλίμνα από το Δήμο Φαλάνθου και τον ορισμό του ως έδρα της Κοινότητας Συλίμνης.2)16-10-1940ΦΕΚ 29Α - 02/02/1946Το όνομα του οικισμού Συλίμνα της Κοινότητας, διορθώνεται σε Σιλίμνα. Το όνομα της Κοινότητας, διορθώνεται σε Κοινότητα Σιλίμνης.3)04-12-1997ΦΕΚ 244Α - 04/12/1997Ο οικισμός Σιλίμνα αποσπάται από την Κοινότητα Σιλίμνας και προσαρτάται στο Δήμο Φαλάνθου. Η Κοινότητα καταργείται.
μικρογραφία|Δημοτική Ενότητα Φαλάνθου

 Εξωτερικοί σύνδεσμοι 
 Σιλίμνα 
 Δήμος Φαλάνθου - Σιλίμνα

Παραπομπές

Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Μαινάλου
Κατηγορία:Δήμος Τρίπολης
Κατηγορία:Δήμος Φαλάνθου